Diari Oficial de la Generalitat Valenciana


Sumari del DOGV 3777, del 22-06-2000 (2000/4376)

ORDRE de 15 de maig de 2000, de la Conselleria de Cultura, Educació i Ciència, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/4376


Data del document
:   15-05-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Godella
    * Segorbe
    * València
    * Eliana, l'
    * Burjassot
    * Dénia
    * ensenyament privat

ORDRE de 15 de maig de 2000, de la Conselleria de Cultura, Educació i Ciència, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats. [2000/X4376]
  
Els expedients han sigut iniciats a instància dels representants de la titularitat dels centres, els quals sol·liciten l'autorització definitiva per a l'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, de conformitat amb l'article 6 del Reial Decret 332/1992, de 3 d'abril (BOE de 9 d'abril de 1992), per mitjà de resolucions individualitzades per a cada centre, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou l'informe favorable de la Unitat Tècnica de Construccions i la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pels reials decrets 1.487/1994, d'1 de juliol (BOE de 28 07.1994) i 173/1998, de 16 de febrer (BOE de 17.02.1998); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en els nivells indicats, a cadascun dels centres que s'indiquen en l'annex, atenent el nombre d'unitats i capacitat màxima de llocs escolars que s'hi especifiquen i efectes des de l'inici del curs escolar 2000/2001.
  
Segon
  
Modificar, si és procedent, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
No obstant això els centres podran continuar impartint els ensenyaments del sistema educatiu anterior a la LOGSE mentre no s'extingisquen, conformement al calendari vigent d'implantació de la nova ordenació del sistema educatiu.
  
DISPOSICIONS ADDICIONALS
  
Primera
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà després de l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26.06.1991), i en el Decret 193/1988, de 12 de desembre del Consell de la Generalitat Valenciana (DOGV de 02.02.1989), pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura, Educació i Ciència, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 15 de maig de 2000
  
El conseller de Cultura, Educació i Ciència,
  
MANUEL TARANCÓN FANDOS
  
Annex
  
Centre: Edelweiss
  
Titular: Edelweiss School, SL.
  
Adreça: c/ Pino Panera, 19 (Campo Olivar)
  
Localitat: Godella
  
Província: València
  
Codi: 84248930
  
Ensenyaments que s'autoritzen: Educació Infantil, II cicle, amb 6 unitats i 146 llocs escolars
  
Composició resultant de la resta del centre:
  
- 12 unitats d'Educació Primària amb 300 llocs escolars
  
- 8 unitats d'Educació Secundària Obligatòria amb 240 llocs escolars
  
Centro: Helios
  
Titular: Helios de l'Eliana, Soc. Coop. Valenciana Limitada
  
Adreça: carretera Riba-roja del Túria a Benagéber, km. 6
  
Localitat: l'Eliana
  
Província: València
  
Codi: 44177690
  
Ensenyaments que s'autoritzen: Educació Infantil, II cicle, amb 3 unitats i 69 llocs escolars
  
Composició resultant de la resta del centre:
  
- 12 unitats d'Educació Primària amb 300 llocs escolars
  
- 8 unitats d'Educació Secundària Obligatòria amb 234 llocs escolars
  
- 4 unitats de Batxillerat amb 118 llocs escolars en les modalitats de Ciències de la Natura i de la Salut i Humanitats i Ciències Socials
  
Centre: Sagrat Cor Germans Maristes
  
Titular: Germans Maristes
  
Adreça: c/ Salamanca, 45
  
Localitat: València
  
Província: València
  
Codi: 60074223
  
Ensenyaments que s'autoritzen: Educació Infantil, II cicle, amb 6 unitats i 144 llocs escolars
  
Composició resultant de la resta del centre:
  
- 18 unitats d'Educació Primària amb 450 llocs escolars
  
- 12 unitats d'Educació Secundària Obligatòria amb 360 llocs escolars
  
- 8 unitats de Batxillerat amb 280 llocs escolars, distribuïts en les modalitats de: Ciències de la Natura i de la Salut (2 unitats i 70 llocs escolars); Humanitats i Ciències Socials (2 unitats i 70 llocs escolars) i Tecnologia (4 unitats i 140 llocs escolars)
  
Centre: Sant Joan Baptista
  
Titular: Germans Maristes
  
Adreça: c/ Càndida Carbonell, 4
  
Localitat: Dénia
  
Província: Alacant
  
Codi: 98061049
  
Ensenyaments que s'autoritzen: Educació Secundària Obligatòria amb 8 unitats i 240 llocs escolars
  
Composició resultant de la resta del centre:
  
- 6 unitats d'Educació Infantil, II cicle, amb 150 llocs escolars
  
- 12 unitats d'Educació Primària amb 300 llocs escolars
  
Centro: La Fontaine
  
Titular: Julián Alguacil Caro
  
Adreça: c/ Mendizábal, 88
  
Localitat: Burjassot
  
Província: València
  
Codi: 67636824
  
Ensenyaments que s'autoritzen: Educació Secundària Obligatòria amb 4 unitats i 108 llocs escolars
  
Composició resultant de la resta del centre:
  
- 3 unitats d'Educació Infantil, II cicle, amb 47 llocs escolars
  
- 6 unitats d'Educació Primària amb 120 llocs escolars
  
Centre: Seminari Menor Diocesà
  
Titular: Bisbat de Sogorb-Castelló
  
Adreça: c/ València, 9
  
Localitat: Segorbe
  
Província: Castelló
  
Codi: 21256213
  
Ensenyaments que s'autoritzen: Educació Infantil, II cicle, amb 3 unitats i 75 llocs escolars
  
Composició resultant de la resta del centre:
  
- 6 unitats d'Educació Primària amb 150 llocs escolars
  
- 4 unitats d'Educació Secundària Obligatòria amb 120 llocs escolars